6 जउन यहोवा कहत ह ओह पइ तू पचे कान द्या।
"तू पचे पहाड़न क समन्वा खड़ा होइ जा अउर आपन मुकद्दमा क पेस करा।
पहाड़न क तोहार सिकायत सुनइ द्या।
2 यहोवा क आपन लोगन स सिकाइत अहइ।
पहाड़ो, तू सबइ यहोवा क सिकाइत क सुना।
धरती क नेंव, यहोवा क सिकाइत क सुना।
3 यहोवा कहत हः "हे मेरे लोगो, का मइँ कबहुँ तोहार सबन्क कउनो बुरा किहेउँ ह?
मइँ कइसे तोहार सबन्क जिन्नगी कठिन किहेउँ ह? मोका बतावा,
मइँ तोहरे सबन्क संग का किहेउँ ह?
4 मइँ तू पचन्क बतावत हउँ जउन मइँ तोहरे सबन्क संग किहेउँ ह,
मइँ तू पचन्क मिस्र क धरती स निकारि लियाएउँ,
मइँ तू सबन्क गुलामी स मुक्ति दियाएउँ रहे।
मइँ तू पचन्क निअरे मूसा, हारून अउ मरियम क पठए रहेउँ।
5 हे मोर लोगो, मोआब क राजा बालाक क बुरा जोजना क सुमिरा।
उ सबइ बातन क सुमिरा जउन बोर क पूत बिलाम बालाक स कहे रहेन।
उ सबइ बातन क सुमिरा जउन सित्तीम स गिल्गाल तलक घटी रहिन।
परमेस्सर हम पचन्स का चाहत अहइ?
6 जब मइँ यहोवा क समन्वा जाबउँ अउर परणाम करँउ,
तउ परमेस्सर क समन्वा आपन संग का लइके जाबउँ?
एक बरिस क बछवा क होमबलि लइके जाबउँ?
या दस हजार तेल क नदियन स खुस होइ?
का आपन पापे क बदले मँ मोका आपन पहली संतान क अर्पित करइ चाही?
का मोका पइदा होआ बच्चा आपन पापन क बदले मँ दे देइ चाही?
8 हे मनई, यहोवा तू पचन्क उ बातन बताएन ह जउन उत्तिम अहइँ।
इ सबइ उ सबइ बातन अहइँ,
जेनकर यहोवा क तू सबन्स अपेच्छा अहइः
उ सब करा जउन दूसर लोगन बरे नीक रहा।
दयालु रहा, अउर आपन जिन्नगी परमेस्सर क संग विनम्रता स आगे बढ़ावा।
इस्राएल क लोग का करत रहेन?
9 यहोवा क वाणी यरूसलेम क गोहरावत अहइ।
"बुद्धिमान मनई यहोवा क नाउँ क मान देत हीं।
सजा क डण्डा पइ धियान द्या।
ओह पइ धियान द्या जउन भाग्य अहइ!
चोरॉए खाजाना क छुपावत अहइँ?
ओन खोटा टोकरियन[a] क प्रयोग करत हीं,
जेसे यहोवा घिना करत हीं?
जउन अबहुँ भी गलत बाँटन अउर खोट तराजू लोगन क ठग लेइ क कामे मँ लियावत हीं?
का मइँ ओन दुट्ठ लोगन क दोस मुक्त कइ देबउँ, जउन अबहुँ भी अइसी गलत तउल क इस्तेमाल करत हीं?
12 उ सहर क धनी मनई अबहुँ भी क्रूर करम करत ही।
उ सहर क बसइया अबहुँ भी झूठ बोला करत हीं।
हाँ, उ पचे लोग मनगढ़ंत झूठ क बोला करत हीं।
13 तउ मइँ तू पचन्क सजा देब सुरू कइ दिहेउँ ह।
मइँ तू पचन्क तोहार पचन्क पापन बरे बर्बाद कइ देबउँ।
14 तू पचे खइया क खाब्या मुला तोहार पेट नाहीं भरी।
तू पचे फुन भी भूखा रहब्या।
किन्तु मइँ ओनका तोहारे दुस्मनन क तरवारे क देब।
किन्तु तू पचे ओका नाहीं काटब्या।
तू पचे घानी मँ पेरिके आपन जइतून क तेल निचोरब्या,
मुला तू पचन्क उ तेल क इस्तेमाल नाहीं करिहीं।
मुला तू दाखरस नाहीं पिअइहीं।
16 अइसा काहे होइ?
काहेकि तू पचे ओम्री क नेमन पर चलत अहा।
जेनका आहाब क परिवार करत रहा।
ऍह बरे मइँ तू पचन्क नस्ट भ्रस्ट कइ देबउँ।
तू पचन्क सहरे क लोग क हँसी होइ।
- 6:10 खोटा टोकरियन बाट टोकरियन जउन कि असल मँ छोटा रहेन ताकि ओन लोगन क धोखा दीन्ह जाइ सकी जउन उ समान खरदत ह जउन कि वजन या मात्रा क अनुसार बेचा जात अहइँ।
Awadhi Bible: Easy-to-Read Version. Copyright © 2005 Bible League International.
